Page:Lawrence E A-first reader,1907.pdf/18

 elŝiris herban trunketon kaj tiklis per ĝi la malgrandulon, sed tio neniel efikis. Li kriegis kaj ĵuris, sed eĉ tio ne impresis la plorkrianton plej malmulte. Tiu ĉi daŭrigadis senĉese kaj lia vizaĝo fine fariĝis tiel punca, ke Brummer serioze ektimis por lia sano, jam antaŭvidante proceson pro malzorgo pri komisiita infano.

Fine li sukcesis per sia poŝhorloĝo altiri la atenton de l'brava junuleto. La knabo ekkaptis ĝin per siaj ambaŭ manoj kaj ekdormis kun vanaj penadoj por ĝin meti en la buŝon kaj manĝi ĝin.

Kion li do nun povis fari ?

Atendi ankoraŭ pli longe estis apenaŭ konsilinde. La suno jam bruligis lin varmege, dum ĉirkaŭ li— kion Brummer kun granda ĉagreno rimarkis—amase kolektiĝis grandaj avidaj formikoj, kiuj, kiel oni scias, estas specialistoj por homaj kruroj.

Se li forirus, li riskus, ke la patrino ne trovus lin, kaj tiel, li eble estus suspektata pri forrabo de infano. Tial li, malgraŭ ĉio, restis ankoraŭ paron da horoj en la sunbruligado (see page 15) ĝis lia zorgato, kiun li ŝirmis kontraŭ la radioj per sia pajla ĉapelo, revekiĝis (see page 15) kaj denove komencis sian pulmogimnastikon.

COMPOUND WORDS.

Plor-krianto, weeper, from plori, to weep, krii, to cry ; the participle ant, and the noun ending “o.”

Sen-ĉese, without ceasing, ceaselessly.

Antaŭ-vidante, foreseeing.

Poŝ-horloĝo, watch (pocket-clock).

For-rabo, abduction.

Pulmo-gimnastikon, lung-exercise.